Arbejdsgrupper

media type="custom" key="29007285" =OM=

En arbejdsgruppe er en **gruppe** i KBHFF, der arbejder i cirkler, hvilket står i modsætning til projektgrupper, som arbejder fra A til B. Med at arbejde i cirkler menes, at arbejdsgrupperne arbejder året rundt, år efter år. Modsat arbejder projektgrupperne indtil de har afsluttet deres projekt, hvorefter projektgruppen opløses eller finder på et nyt projekt.

De forskellige arbejdsgrupper i KBHFF
Der er fire fælles arbejdsgrupper i KBHFF: Indkøbsgruppen, Distributionsgruppen, Kommunikationsgruppen og Arrangementsgruppen. Alle arbejder med opgaver, der går på tværs af lokalafdelinger i KBHFF. Det er forskelligt, hvor mange arbejdsgrupper, der er i de forskellige lokalafdelinger af KBHFF. Men fælles for alle lokalafdelinger er, at de har en **butiksgruppe**, der er afdelingens koordinerende gruppe.

De arbejdsgrupper, som ikke er fælles, er lokale. Der kan sagtens være en lokal kommunikationsgruppe eller en lokal arrangementsgruppe. Det har derfor skabt forvirring mange gange, når der ikke er blevet skelnet mellem lokal og fælles kommunikationsgruppe og arrangementsgruppe. Nogle lokalafdelinger har også en lokal indkøbsgruppe.

I KBHFF skelner vi mellem essentielle og løse grupper, hvad end det er arbejdsgrupper eller projektgrupper, lokale eller fælles. De essentielle grupper har vi i fællesskab på **generalforsamlinger** eller andet stormøde besluttet, vi skal have. Løse grupper har vi ikke truffet en fælles beslutning om, at vi skal have - de er mere bare opstået af sig selv. Ud over de fire nævnte fælles arbejdsgrupper er **bestyrelsen** en femte essentiel fælles gruppe. Lokalt er butiksgrupperne de eneste essentielle arbejdsgrupper. Næsten alle afdelinger har dog **intromødegrupper**, så disse er ikke langt fra at kunne blive kaldt essentielle lokale arbejdsgrupper på lige fod med butiksgrupperne.

Arbejdsgrupper koordinerer og træffer beslutninger vedr. drift og udvikling
Arbejdsgrupperne træffer beslutninger inden for deres ansvarsområde i KBHFF. Dvs. at arbejdesgrupperne træffer beslutninger på vegne af andre medlemmer. Det er også i arbejdsgrupperne, at det koordinerende arbejde sker. Arbejdsgrupperne optimerer arbejdsgange, planlægger langsigtet, sikrer at de menneskelige ressourcer udnyttes optimalt og løser konflikter mellem de **primære aktiviteter i foreningen**.

Arbejdsgruppernes historie
Indkøbsgruppen, Kommunikationsgruppen og Arrangementsgruppen har altid heddet, det de hedder i dag. Andre grupper har ændret navn med tiden Driftskollektivet => Kollektivgruppen => Distributionsgruppen + Bestyrelsen Logistikgruppen => Distributionsgruppen Dataanalysegruppen => (ingen gruppe) Evalueringskorpset => (ingen gruppe) Programming group => (under) Kommunikationsgruppen => (ingen gruppe) Grafikgruppen => (under) Kommunikationsgruppen => (ingen gruppe)